Ons wys jou hoe om met jou kamera te werk, sodat jy geïnspireerd sal voel om die wêreld om jou, ’n leeu in die wildtuin, ’n mooi sonsondergang of jou kleinkinders af te neem. Vat jou tyd en werk rustig deur die 6 modules en kry waardevolle terugvoer van ons span.
Goeie foto’s gebeur bitter min toevallig. Komposisie is die sleutel tot ’n interessante foto. Dit maak nie saak of jou kamera ghrênd (en duur!) of ’n mik-en-druk is nie; met ’n paar eenvoudige komposisiereëls kan jy ’n andersins vervelige foto in iets besonders omskep. Hoe jy die elemente van ’n toneel in ’n foto rangskik, die kyker se aandag trek, of ’n duidelike stelling maak – dit is alles eienskappe van goeie komposisie.
Hulle sê die enigste verskil tussen ’n professionele en ’n amateurfotograaf is dat die pro net sy beste foto’s wys. Digitale fotografie het die donkerkamer na jou lessenaar verskuif. Om jou foto’s te redigeer en verbeter met foto-sagteware, is noodsaaklike vaardighede om aan te leer. Dié module wys jou hoe.
Noudat jy weet wat elke knoppie opjou kamera doen en die basiese beginsels van beligting verstaan, is dit tyd vir die lekker deel – foto’s neem! Hoe meer jy oefen, hoe beter gaan jy raak. Hier’s ’n paar nuttige wenke wat ’n kompas jou op jou fotografiereis kan wees.
Jy het al die harde werk ingesit. Moenie laat dit nou op jou hardeskyf bly sit nie. Deel dit op Instagram sodat die wêreld dit kan sien. Ontwerp en druk ’n mooi koffietafelboek met al julle herinneringe vir ouma en oupa. In hierdie module wys ons jou wat jy met jou foto’s kan doen.
CINDY SKRYF: Ek het dié foto een middag laat op my tuisdorp, Despatch geneem. Ek het eers ’n foto gekry van die aankomende trein, maar toe besef dat die agterkant ’n mooier prentjie skets soos die trein wegtrek uit die stasie.
plekke te ontdek. Van die stasie af in die rigting van Uitenhage is daar ’n voetpaadjie langs die spore. Op ’n sekere tyd van die jaar daal die son in lyn met die spore wat goeie foto’s lewer.